Հայ լրագրության թաղման գործընթաց է սկսել նաև Գալուստի կուսակիցը: ԱԺ փոխնախագահ Էդուարդ Շարմազանովը լրագրողական գրչի տասնամյա ամլության ու փչության գույժ է հրապարակել` հայտարարելով, որ իր կուսակցությունն ու «պարոն Սերժ Սարգսյանն» այն քաղաքական ուժն ու դեմքն են, որոնց շնորհիվ առաջիկա տասը տարիներին, թող որևէ մեկը այլ հույս չփայփայի, երկրում բան չի փոխվելու` նույն դեմքերն են իշխելու: Եվ քանի որ ՀՀԿ-ն իշխում` մելիքություն է անում դեռ «Ադամի ժամանակներից», ուրեմն Մելիք-Ադամյան փողոցում գտնվող ՀՀԿ գրասենյակը շարունակելու է մնալ մերօրյա «ցեկան», մեր «ապահով դարաշրջանի» միտքը, պատիվն ու խիղճը: